दोस्तों के साथ क्रिसमस मनाने गई छात्रा की सदिग्ध हालात में मौत
दिल्ली से तीन दोस्तों के साथ मुरथल क्रिसमस मनाने गई दिल्ली की युवती की मौत हो गई। साथ में गए दोस्त उसकी मौत का कारण सड़क हादसा बता रहे हैं, जबकि मृतक युवती के परिजनों का कहना है कि उसकी अपहरण कर हत्या की गई है, क्योंकि उसके दोस्तों को एक खरोंच तक नहीं लगी।
दिल्ली रोहिणी सेक्टर सात निवासी देशराज की बेटी लटूरी ने बताया कि उनकी भतीजी नेहा वीएलसीसी में कोर्स करती थी। शुक्रवार को 12 बजे वह घर से कोचिंग के लिए गई। फिर घर नहीं लाैटी। शाम को करीब आठ बजे उन्हें फोन पर सूचना दी गई कि वे मुरथल थाना से बोल रहे हैं। नेहा की मौत हो गई है। उन्हें बताया कि नेहा के साथ दिल्ली के अरचित, दीपक गौरव भी थे। चारों एक कार में सवार थे और ट्रक की टक्कर से कार पलट गई, जिसमें नेहा की मौत हुई। कार सवार तीनों युवकों को खरोंच तक नहीं आई थी, जिस पर परिजनों को हत्या करने का संदेह हुआ। उन्होंने लिखित में पुलिस को शिकायत दी है। एसएचओ अजय धनखड़ के डॉक्टरों के बोर्ड द्वारा पोस्टमार्टम कराने के आश्वासन के बाद छात्रा के परिजन पोस्टमार्टम कराने के लिए तैयार हुए।
hin_Deva hin_Deva hin_Deva